1994R1431 — SL — 01.06.2001 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA KOMISIJE (ES) št. 1431/94

z dne 22. junija 1994

o določitvi podrobnih pravil za uporabo uvoznih režimov v sektorju perutninskega mesa, določenih v Uredbi Sveta (ES) št. 774/94 o odpiranju in določitvi upravljanja nekaterih tarifnih kvot Skupnosti za perutninsko meso in nekatere druge kmetijske proizvode







KOMISIJA EVROPSKIH SKUPNOSTI JE ob upoštevanju Pogodbe o ustanovitvi Evropske skupnosti, ob upoštevanju Uredbe Sveta (ES) št. 774/94 z dne 29. marca 1994 o odpiranju in določitvi upravljanja nekaterih tarifnih kvot Skupnosti za visokokakovostno govedino in za prašičje meso, perutninsko meso, pšenico in soržico ter otrobe in druge ostanke ( 1 ) in zlasti člena 7 Uredbe, ob upoštevanju Uredbe Sveta (EGS) št. 2777/75 z dne 29. oktobra 1975 o skupni ureditvi trga za perutninsko meso ( 2 ), kakor je bila nazadnje spremenjena z Uredbo Komisije (EGS) št. 1574/93 ( 3 ), in zlasti člena 15 Uredbe, ker je Uredba Sveta (ES) št. 774/94 s 1. januarjem 1994 odprla nove letne tarifne kvote za nekatere perutninske proizvode; ker obdobje, v katerem naj bi se uporabljale navedene kvote, ni določeno; ker mora upravljanje režimov temeljiti na uvoznih dovoljenjih; ker je treba v ta namen določiti podrobna pravila za predložitev zahtevkov in podatkov, ki jih morajo vsebovati zahtevki in dovoljenja, z odstopanjem od člena 8 Uredbe Komisije (EGS) št. 3719/88 z dne 16. novembra 1988 o določitvi skupnih podrobnih pravil za uporabo sistema uvoznih in izvoznih dovoljenj in potrdilih o vnaprejšnji določitvi za kmetijske proizvode ( 4 ), kakor je bila nazadnje spremenjena z Uredbo (ES) št. 3519/93 ( 5 ); ker je treba poleg tega predvideti, da se dovoljenja izdajo šele po roku za presojo, po potrebi z uporabo enotnega odstotka odobritve; ker je v interesu uvoznikov in izvoznikov, da je možen umik zahtevka za izdajo dovoljenja, potem ko je določen koeficient odobritve; ker Uredba (ES) št. 774/94 določa, da se za uvoz nekaterih perutninskih proizvodov določi prelevman 0 % do določene količine; ker naj se zaradi zagotovitve rednega uvoza ta količina razporedi skozi eno leto; ker je treba te količine zaradi zagotovitve, da bodo uporabljene v skladu s tradicionalnimi uvoznimi tokovi na trg Skupnosti, razporediti glede na poreklo uvoza na podlagi uvoza v zadnjih treh letih; ker je treba za zagotovitev pravilnega upravljanja sistema določiti varščino 50 ekujev na 100 kilogramov za uvozna dovoljenja na podlagi navedenega sistema; ker je treba zaradi nevarnosti špekulacij, ki so lastne sistemu v sektorju perutninskega mesa, natančno določiti pogoje, ki veljajo za dostop trgovcev do navedenega sistema; ker Upravljalni odbor za perutninsko meso in jajca ni dal mnenja v roku, ki ga je določil predsednik, SPREJELA NASLEDNJO UREDBO:







Člen 1

Za vsak uvoz proizvodov iz skupin iz Priloge I k tej uredbi v Skupnost po tarifnih kvotah, odprtih v členih 3 in 4 Uredbe (ES) št. 774/94, je treba predložiti uvozno dovoljenje.

Količine proizvodov, za katere se uporabljajo ti režimi, in stopnje znižanja prelevmana so za vsako skupino naštete v Prilogi I.

Člen 2

Količina, določena za vsako skupino, se prek leta razporedi na naslednji način:

za 1994:

— 50 % v obdobju od 1. januarja do 30. septembra,

— 50 % v obdobju od 1. oktobra do 31. decembra.

za naslednja leta:

— 25 % v obdobju od 1. januarja do 31. marca,

— 25 % v obdobju od 1. aprila do 30. junija,

— 25 % v obdobju od 1. julija do 30. septembra,

— 25 % v obdobju od 1. oktobra do 31. decembra.

Člen 3

Za uvozna dovoljenja iz člena 1 veljajo naslednje določbe:

▼M5

(a) Vlagatelji zahtevkov za uvozna dovoljenja morajo biti fizične ali pravne osebe, ki lahko ob vložitvi zahtevkov pristojnim organom držav članic zadovoljivo dokažejo, da so v vsakem od dveh predhodnih koledarskih let uvozili najmanj 100 ton (masa proizvoda) proizvodov, ki jih zajemajo tarifne oznake KN 0207, 1602 31, 1602 32 ali 1602 39. Vendar so maloprodajna podjetja in restavracije, ki prodajajo svoje proizvode končnim potrošnikom, izvzete iz ugodnosti tega sistema.

▼B

(b) Zahtevki za dovoljenja ne smejo vsebovati več kakor eno skupino iz Priloge I k tej uredbi. Vsebujejo lahko več proizvodov, zajetih pod različnimi oznakami KN; v takih primerih se vse oznake KN navedejo v oddelku 16 in njihova poimenovanja v oddelku 15; Zahtevki za dovoljenja se morajo nanašati na najmanj eno tono in največ 10 % količine, ki je na razpolago za to skupino in obdobja, navedena v členu 2.

▼M6

(c) Razdelek 8 v zahtevkih za dovoljenja in dovoljenjih mora označevati državo porekla; dovoljenja imajo za posledico obveznost uvoza iz označene države razen za skupini 3 in 5.

▼B

(d) V oddelku 20 zahtevkov za dovoljenje in dovoljenj se navede eno od naslednjega: Reglamento (CE) no 1431/94, Forordning (EF) nr. 1431/94, Verordnung (EG) Nr. 1431/94, Κανονισμός (ΕΚ) αριθ. 1431/94, Regulation (EC) No 1431/94, Règlement (CE) no 1431/94, Regolamento (CE) n. 1431/94, Verordening (EG) nr. 1431/94, Regulamento (CE) n.o 1431/94.

(e) V oddelku 24 dovoljenj se navede eno od naslednjega: Prelevman 0 %, določen na podlagi: Reglamento (CE) no 1431/94, Forordning (EF) nr. 1431/94, Verordnung (EG) Nr. 1431/94, Κανονισμός (ΕΚ) αριθ. 1431/94, Regulation (EC) No 1431/94, Règlement (CE) no 1431/94, Regolamento (CE) n. 1431/94, Verordening (EG) nr. 1431/94, Regulamento (CE) n.o 1431/94.

▼M7

(f) Oddelek 24 iz dovoljenja za skupino 3 mora vsebovati eno od naslednjega: Se ne uporablja za proizvode, ki izvirajo iz Brazilije in Tajske Reglamento (CE) no 1514/97, Forordning (EF) nr. 1514/97, Verordnung (EG) Nr. 1514/97, Κανονισμός (ΕΚ) αριθ. 1514/97, Regulation (EC) No. 1514/97, Règlement (CE) no 1514/97, Regolamento (CE) n. 1514/97, Verordening (EG) nr. 1514/97, Regulamento (CE) n.o 1514/97, Asetus (EY) N:o 1514/97, Förordning (EG) nr 1514/97.

(g) Oddelek 24 dovoljenja za skupino 5 mora vsebovati eno od naslednjega: Se ne uporablja za proizvode, ki izvirajo iz Brazilije Reglamento (CE) no 1514/97, Forordning (EF) nr. 1514/97, Verordnung (EG) Nr. 1514/97, Κανονισμός (ΕΚ) αριθ. 1514/97, Regulation (EC) No. 1514/97, Règlement (CE) no 1514/97, Regolamento (CE) n. 1514/97, Verordening (EG) nr. 1514/97, Regulamento (CE) n.o. 1514/97, Asetus (EY) N:o 1514/97, Förordning (EG) nr 1514/97.

▼B

Člen 4

▼M9

1. Zahtevki za dovoljenja se vložijo prvih sedem dni v mesecu pred vsakim obdobjem, opredeljenim v členu 2.

▼M8

1a Zahtevkom za dovoljenja mora biti priložena dobavna pogodba, ki navaja, da je preskrba s perutnino na voljo za dostavo Evropski skupnosti v kontingentnem obdobju iz zahtevane države izvora in do zahtevane količinske kvote.

Ta odstavek se uporablja za proizvode iz skupin 1, 2 in 4, kontingentno obdobje pa je obdobje, določeno v členu 5.

▼B

▼M7

Zahtevki za dovoljenja morajo biti predloženi pristojnemu organu v državi članici, v kateri je vlagatelj ustanovljen ali v kateri je sedež podjetja. Zahtevki so dopustni samo, če vlagatelj pisno izjavi, da ni vložil in da ne namerava vložiti nobenih drugih zahtevkov za isto obdobje in nanašajočih se na proizvode iz iste skupine.

Če isti vlagatelj predloži več kakor en zahtevek za proizvode iz iste skupine, so vsi zahtevki te osebe nedopustni.

▼B

Vendar lahko za skupini 3 in 5 vsak vlagatelj vloži več kakor en zahtevek za uvozna dovoljenja za proizvode iz ene skupine, kadar imajo taki proizvodi poreklo iz več kakor ene države. Za vsako državo porekla morajo biti pristojnemu organu države članice ločeni zahtevki predloženi hkrati. Glede maksimuma iz člena 3(b), pa tudi glede uporabe pravila iz predhodnega pododstavka se štejejo kot en zahtevek.

3. Države članice peti delovni dan po koncu obdobja za predložitev zahtevkov uradno obvestijo Komisijo o zahtevkih, vloženih za vsak proizvod v zadevni skupini. Takšno uradno obvestilo vključuje seznam vlagateljev in navedbo zahtevanih količin v vsaki skupini.

Vsa uradna obvestila, vključno z obvestilom, da ni bilo zahtevkov, se pošljejo po teleksu ali telefaksu na opredeljen delovni dan, pripravljena po vzorcu iz Priloge II v primerih, pri katerih zahtevkov ni bilo, in po vzorcih iz prilog II in III v primerih, pri katerih so zahtevki bili.

4. Komisija čim prej odloči, v kakšnem obsegu se lahko dodelijo količine za zahtevke iz člena 3.

Če količine, za katera so bila zahtevana dovoljenja, presegajo razpoložljive količine, Komisija določi enoten odstotek odobritve za zahtevane količine. Kadar je ta odstotek manjši od 5 %, je mogoče, da Komisija ne bo dodelila zahtevanih količin in bo sprostila varščine.

▼M2 —————

▼B

Komisija izračuna preostalo količino, ki se prišteje k razpoložljivi količini za naslednje obdobje v istem letu, in lahko prenaša neizkoriščene količine med skupinami istega proizvoda.

5. Dovoljenja se izdajo v najkrajšem možnem času po tem, ko Komisija sprejme sklep.

6. Izdana dovoljenja so veljavna v vsej Skupnosti.

▼M9

7. Države članice pred koncem četrtega meseca, ki sledi vsakemu letnemu obdobju, opredeljenemu v Prilogi I, obvestijo Komisijo o skupnem obsegu proizvodov, uvoženih za vsako skupino po tej uredbi v tem obdobju.

Vsa obvestila, vključno z „ničnimi“, se pripravijo po vzorcu v Prilogi IV k tej uredbi.

▼B

Člen 5

Za namene člena 21(2) Uredbe (EGS) št. 3719/88 so uvozna dovoljenja veljavna 150 dni od datuma dejanske izdaje.

Vendar pa dovoljenja niso veljavna po 31. decembru leta izdaje.

Uvozna dovoljenja, izdana na podlagi te uredbe, niso prenosljiva.

Člen 6

Za zahtevke za uvozna dovoljenja za vse proizvode iz člena 1 se položi varščina 50 ECU na 100 kilogramov.

Člen 7

Uredba (EGS) št. 3719/88 se uporablja brez poseganja v določbe te uredbe.

Vendar pa ne glede na člen 8(4) navedene uredbe količina, ki se uvozi po tej uredbi, ne sme presegati količine, navedene v oddelkih 17 in 18 uvoznega dovoljenja. Skladno s tem se v oddelek 19 dovoljenja vnese številka 0.

Člen 8

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.









PRILOGA I

0 % ►M3 CARINA SKUPNE CARINSKE TARIFE ◄

Piščanci







(v tonah) Država Številka skupine Oznaka KN Letne količine Brazilija 1 ►M4 0207 14 10 ◄ ►M4 0207 14 50 ◄ ►M4 0207 14 70 ◄ 7 100 Tajska 2 ►M4 0207 14 10 ◄ ►M4 0207 14 50 ◄ ►M4 0207 14 70 ◄ 5 100 Drugo 3 ►M4 0207 14 10 ◄ ►M4 0207 14 50 ◄ ►M4 0207 14 70 ◄ 3 300

Purani







(v tonah) Država Številka skupine Oznaka KN Letne količine Brazilija 4 ►M4 0207 27 10 ◄ ►M4 0207 27 20 ◄ ►M4 0207 27 80 ◄ 1 800 Drugo 5 ►M4 0207 27 10 ◄ ►M4 0207 27 20 ◄ ►M4 0207 27 80 ◄ 700









PRILOGA II

Uporaba Uredbe (ES) št. 1431/94

►(1) M3

▼M1









PRILOGA III

Uporaba Uredbe (ES) št. 1431/94

►(1) M3

▼M9









PRILOGA IV